யோசிக்காமல் பேசிய வார்த்தைகளால் எத்தனையோ சாம்ராஜ்யங்களே சரிந்திருப்பதை நோக்கும் போது எண்ணிப் பேச வேண்டியதன் அவசியம் புரிகிறது அல்லவா? வீட்டிலும் சரி, அலுவலகத்திலும் சரி, அன்றாடம் எத்தனையோ பிரச்சினைகளை எதிர்கொள்ள வேண்டியது இருக்கிறது. கடலில் தான் ஓயாத அடுத்தடுத்த அலைகள் என்பதில்லை. நம் சம்சார சாகரத்திஉம் ஓயாத அடுத்தடுத்த அலைகள். சந்தோஷ அலை, துக்க அலை என்று மாறி மாறி வந்து கொண்டு தான் இருக்கிறது. இந்த அலைகளில் எதிர்நீச்சல் போடும் நாம், “நாக்கு” என்கிற துடுப்பை முறையாகப் பயன்படுத்தத் தெரிந்து கொள்ள வேண்டும். இனி எங்கெல்லாம் எண்ணிப் (யோசித்துப்) பேச வேண்டும் என்று பார்ப்போம்.